Държавен вестник, бр. 32, 2011 г., стр. 59

БРОЙ  32	
Д Ъ Р Ж А В Е Н  В Е С Т Н И К 	
СТР.  59  
(2) Националните администратори приемат 
регистрационните карти на хартиен носител по 
време на годишните отчети за проведени терен­
ни археологически проучвания, като предават 
един екземпляр в архива в НАИМ при БАН.
(3) Копие от регистрационната карта се 
предава в Националния документален архив 
на НИНКН, а за археологически обекти под 
вода – и на ЦПА. 
(4) Регистрационните карти се съхраняват 
в съответствие с изискванията на Закона за 
националния архивен фонд. 
Чл. 14. (1) Информацията от базата данни 
АИС АКБ се ползва чрез пряк достъп и чрез 
справки. 
(2) Министерството на културата и НИНКН 
имат достъп до цялата база данни за ползване 
на информацията от АИС АКБ, а ЦПА – за ин­
формацията, свързана с подводни проучвания. 
(3) Министърът на културата определя до 
три длъжностни лица от ведомствата по ал. 2 
с право на достъп, които ползват информация 
при изпълнение на служебните си задължения.
(4) Правото на пряк достъп до базата данни 
на длъжностните лица по ал. 3 се определя 
за срок от две години.
Чл. 15. (1) Пряк достъп до информация в 
АИС АКБ имат археолози, които са в трудови 
или служебни правоотношения с българска 
културна, научна организация, университет 
или ведомство, дейността на които е свързана 
с опазване на археологическото наследство.
(2) Археолозите от регионални и общински 
музеи имат пряк достъп до базата данни за 
съответната административна област, в която 
се намира седалището на музея.
(3) Археолози, които са в договорни отно­
шения с институти към БАН, Националния 
исторически музей или университети, полу­
чават достъп до информация за определена 
регионална база на АИС АКБ след аргумен­
тирана заявка до национален администратор.
(4) Лицата по ал. 1, 2 и 3 получават статут 
на потребител, след като регистрацията им 
бъде одобрена от национален администратор.
(5) Потребителите:
1. ползват информация в базата данни, за 
която са получили достъп;
2. въвеждат информация за археологически 
обекти чрез попълнени регистрационни карти; 
3. добавят нова информация в своите ре­
гистрационни карти;
4. правят предложения до регионалния 
администратор за редактиране на регистра­
ционни карти от други автори;
5. получават достъп до част от инфор­
мацията в цялата база данни на АИС АКБ 
след аргументирана заявка до национален 
администратор.
(6) Потребителите са длъжни да ползват 
информацията от база данни АИС АКБ само 
за дейностите, свързани с проучването, опазва­
нето и популяризирането на археологическото 
наследство.
Чл. 16. (1) Справки от базата данни на 
АИС АКБ се предоставят от националните 
и регионалните администратори, НИНКН, 
както и от ЦПА – за археологически обекти 
под вода, на ведомства, общини и на физи­
чески и юридически лица.
(2) Справки от АИС АКБ се получават въз 
основа на заявка и при представяне на някои 
от следните документи:
1. разрешение за теренно археологическо 
проучване;
2. договор за извършване на консерваци­
онно-реставрационни работи по културни 
ценности;
3. акт за собственост върху недвижим имот;
4. договор за участие в колектив за изгот­
вяне на доклад по оценка за въздействието 
върху околната среда;
5. договор за изготвяне на устройствени 
или инвестиционни проекти;
6. разрешение за строителство, монтаж 
на съоръжения или за извършване на други 
дейности в определена територия. 
(3) Справката по ал. 1 представлява извадка 
от база данни от АИС АКБ за наличието на 
археологически обекти в територията, обект 
на заявката.
(4) Справките по ал. 1 се заплащат по 
тарифа, одобрена от Министерския съвет, в 
организацията, която предоставя услугата.
Г л а в а  ч е т в ъ р т а
ФИНАНСИРАНЕ
Чл. 17. (1) Източниците за финансиране 
на дейностите за създаване и поддържане на 
АИС АКБ са:
1. бюджетите на Министерството на кул­
турата, Министерството на образованието, 
младежта и науката;
2. бюджетът на общините;
3. Общински фонд „Култура“;
4. приходи от държавни такси по чл. 16, 
ал. 4;
5. проекти и програми;
6. дарения.
(2) Събраните средства по ал. 1 могат да 
се използват само за дейности, свързани с 
поддържането и развитието на АИС АКБ.
Чл. 18. Решения за финансиране на дей­
ности по развитието на АИС АКБ от бюджета 
на Министерството на културата се вземат 
от министъра на културата въз основа на 
експертно становище на Съвета за теренни 
проучвания по предложения, подготвени от 
националните администратори.
ЗАКЛЮЧИТЕЛНИ РАЗПОРЕДБИ
§ 1. Отменя се Наредба № 26 от 1996 г. за 
развитието, ползването и управлението на 
автоматизираната информационна система 
„Археологическа карта на България“ (ДВ, 
бр. 34 от 1996 г.).
§ 2. Наредбата се издава на основание 
чл. 155, ал. 2 ЗКН и влиза в сила от деня на 
обнародването є в „Държавен вестник“.
§ 3. Указания по прилагането на наредбата 
дава министърът на културата.
За министър: Т. Чобанов